Sakseglente

Sakseglente (Chelictinia riocourii) er en basal monotypisk art i haukefamilien (Accipitridae) og inngår som eneste art i slekten Chelictinia i underfamilien Elaninae. Arten er endemisk for tørre og semi-tørre strøk i Afrika. Sakseglente er ifølge BirdLife International livskraftig, men den er oppført på CITES liste II.

Taksonomi 

Mange krediterer Louis Jean Pierre Vieillot som den som først beskrev sakseglente (C. riocourii) i 1822, men dette er en (mer eller mindre utbredt) misforståelse. Coenraad Jacob Temminck beskrev nemlig arten som Falco riocourii alt i 1821, og skal derfor, ifølge Dickinson (2012), være den som krediteres. Dette bekreftes også av HBW Alive.

Biologi 
Sakseglente blir omkring  lang og veier trolig i snitt mindre enn 110 g. Vingespennet utgjør cirka . Kjønnene er like, men hunnen er marginalt større.

Arten karakteriseres av ei hovedsakelig grå og hvit fjærdrakt og en svalelignende kløftestjert, der de ytre halefjærene er kraftig forlenget. Fjærdrakten er stort sett grå på oversiden og hvit på undersiden, noe som inkluderer et hode med grå krone. Også de lange og spisse vingene er hvite på undersiden, med to karakteristiske avlange sorte flekker. Øynene, som har rød iris hos voksne individer, sitter i en sort øyestripe. Nebbet, som er beskjedent, er beinfarget innerst og blir sort mot tuppen. De undere ekstremitetene har lys gul skjellhud og er relativt korte.

Arten er i hovedsak utbredt i det tørre beltet (blant annet Sahel) sør for Sahara i Afrika. Den trives på tørre stepper og krattkledd savanne i hekketiden; men holder ellers til i gresskledde områder utenom hekketiden. Utbredelsen inkluderer ei landstripe fra det sørlige Mauritania og Senegambia østover til Etiopia og Somalia, samt sørover til det nordøstre Uganda og Kenya.

Inndeling og utbredelse 
Inndelingen følger i hovedsak Taxonomy in Flux og er i henhold til Boyd (2017), med unntak av underfamilien Aquilinae. Den følger den nye revisjonen til Lerner et al. (2017). Norske navn på artene følger Norsk navnekomité for fugl og er i henhold til Syvertsen et al. (2008). Navn og beskrivelser i parentes er ikke offisielle.

 Accipitridae, haukefamilien
 Elaninae, (elanineglenter)
 Gampsonyx
 G. swainsonii, perleglente (Sør-Amerika)
 Chelictinia
 C. riocourii (monotypisk), sakseglente (Afrika)
 Elanus
 E. caeruleus, svartvingeglente (Afrika og Eurasia)
 E. axillaris, australglente (Australia)
 E. leucurus, hvithaleglente (Amerika)
 E. scriptus, skriftglente (Australia)

Referanser

Eksterne lenker 
 

Haukefugler